Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2004/C 69/13)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS 34/03

Κράτος μέλος: Ηνωμένο Βασίλειο

Περιφέρεια: Yorkshire and Humber

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Προηγμένη μετρολογία στην παραγωγή

Νομική βάση: Local Government Act 2000

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 2003: 22000 GBP;

2004: 20000 GBP;

Σύνολο: 42000 GBP

(ΕΤΠΑ + ισοδύναμη χρηματοδότηση από το ΗΒ).

Η ενίσχυση δεν θα υπερβεί τις 2000 GBP ανά εταιρεία

Μέγιστη ένταση ενίσχυσης: Το καθεστώς θα υποστηρίξει την παροχή συμβουλών σε ΜΜΕ. Η ανώτατη ένταση ενίσχυσης δεν θα υπερβεί το 50 % για τις δαπάνες πρόσληψης συμβούλων

Ημερομηνία εφαρμογής: 10 Μαρτίου 2003

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Δεκεμβρίου 2004

Στόχος της ενίσχυσης: Υποστήριξη των δαπανών της παροχής συμβουλών από ειδικούς σε θέματα εφαρμογής προηγμένης μετρολογίας στην παραγωγή προς ΜΜΕ, με σκοπό την προώθηση της χρήσης εξοπλισμού μετρήσεων on-line στην παραγωγική διαδικασία.

Η παροχή υποστήριξης από ειδικούς σε επιχειρήσεις που αναθεωρούν τα υφιστάμενα συστήματά τους με στόχο να βοηθηθούν ΜΜΕ να αποκτήσουν πρόσβαση σε νέες αγορές ή/και να βελτιώσουν την παραγωγικότητα ακαθάριστης προστιθέμενης αξίας

Οικείοι οικονομικοί τομείς: Μεταποίηση, πλην των τομέων που εξαιρούνται βάσει του κανονισμού για τις ΜΜΕ (ΕΚ) αριθ. 70/2001

Επωνυμία και διεύθυνση της επιδοτούσας αρχής: David Todhunter

Chief Executive Officer

Kirkdale Industrial Training Services (KITS) Kirkdale House

Armytage Road

Brighouse West Yorkshire HD6 1QF United Kingdom

Αριθμός ενίσχυσης: XS 91/01

Κράτος μέλος: Ηνωμένο Βασίλειο

Περιφέρεια: Σκοτία [Τοπικές Αρχές της Σκοτίας (SLASs)]

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Property Support for SMEs (Σκοτία)

Νομική βάση: Local Government Scotland Act 1973; Section 171, Local Government etc. (Scotland) Act 1994

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Όλες οι δαπάνες που προκύπτουν από το καθεστώς, συμπεριλαμβανομένων των δαπανών για τυχόν εγγυήσεις, θα καλύπτονται από τους συνήθεις πόρους των SLAs. Εκτιμάται ότι θα απαιτούνται ετήσιες δαπάνες της τάξεως των 15 εκατομμυρίων λιρών

Μέγιστη ένταση ενίσχυσης: Κάθε παροχή ενίσχυσης θα λαμβάνει υπόψη τη σχετική ανώτατη ένταση ενίσχυσης, όπως αυτή καθορίζεται στον κανονισμό (ΕΚ) αριθ. 70/2001 της Επιτροπής σχετικά με τις επενδυτικές ενισχύσεις (Άρθρο 4).

Το ποσό της ενίσχυσης που μπορεί να χορηγηθεί ποικίλλει και εξαρτάται από την αποτίμηση της συγκεκριμένης πρότασης, η οποία θα αξιολογήσει την ανάγκη ενίσχυσης και την πιο κατάλληλη μορφή χορήγησης. Η ενίσχυση θα αποτελεί το ελάχιστο απαραίτητο στοιχείο για την προώθηση κάποιου σχεδίου.

Η ενίσχυση θα περιορίζεται σε επιλέξιμες δαπάνες που σχετίζονται άμεσα και αποκλειστικά με επενδύσεις στον τομέα της ανάπτυξης υποδομών για επιχειρήσεις και θα περιλαμβάνει:

Γη: τιμές υπολογιζόμενες βάσει της πραγματικής τιμής αγοράς ή της αξίας της αγοράς, ανάλογα με το ποια από τις δυο είναι χαμηλότερη.

Κατασκευές: δαπάνες κατασκευής κτιρίων προσαρμοσμένων για να στεγάσουν ορισμένες μορφές επιχειρησιακής δραστηριότητας.

Υποδομή και υπηρεσίες: υπολογισμός των πραγματικών δαπανών για την υποδομή και των σχετικών υπηρεσιών για τα συγκεκριμένα ακίνητα.

Αμοιβή διαμόρφωσης χώρου: ποσό για τον αναπτυξιακό φορέα, η οποία προσδιορίζεται σε συνάρτηση με τον τύπο και την κλίμακα της ανάπτυξης και των συνδεόμενων κινδύνων (η συγκεκριμένη αμοιβή αποκλείεται, σε περίπτωση κατά την οποία ο κύριος του έργου είναι ο ιδιοκτήτης ή ο ενοικιαστής των εγκαταστάσεων ή της γης).

Χρηματοοικονομικές επιβαρύνσεις: τόκοι και χρηματοοικονομικές επιβαρύνσεις που συνδέονται άμεσα και αποκλειστικά με το σχέδιο.

Επαγγελματικές αμοιβές, κλπ.: όλες οι υπόλοιπες δαπάνες, συμπεριλαμβανομένων των αμοιβών για σχέδια, εμπορία και προώθηση, καθώς και προμήθειες για πώληση ή ενοικίαση που καταβλήθηκαν πραγματικά κατά τη διάρκεια της ανάπτυξης, εφόσον συνδέονται άμεσα και αποκλειστικά με το σχέδιο.

Η ενίσχυση θα υπολογιστεί ως ποσοστό των επιλέξιμων δαπανών. Η έντασή της δεν μπορεί να υπερβεί τα ακόλουθα ανώτατα όρια.

>ΘΕΣΗ ΠΙΝΑΚΑ>

Για ένα συγκεκριμένο σχέδιο, η ενίσχυση μπορεί να λάβει οποιαδήποτε επιτρεπόμενη από τις κατευθυντήριες γραμμές της ΕΚ μορφή, συμπεριλαμβανομένων των επιδοτήσεων, των δανείων με χαμηλό επιτόκιο, των επιδοτήσεων επιτοκίου, εγγυήσεων, συμμετοχών σε κοινά αναπτυξιακά σχέδια και παροχή υπηρεσιών με ευνοϊκές τιμές. Όταν η ενίσχυση χορηγείται με διαφορετική μορφή από αυτή των επιδοτήσεων, το ισοδύναμο επιδότησης της ενίσχυσης υπολογίζεται σύμφωνα με τους ισχύοντες κοινοτικούς κανόνες.

Αναπτυξιακή επιδότηση:

Πρόκειται για την κυριότερη μορφή ενίσχυσης που προβλέπεται από το καθεστώς: η χορηγούμενη χρηματοδότηση ("gap funding") προορίζεται να καλύψει τη διαφορά μεταξύ της αξίας της αγοράς και του πραγματικού κόστους του σχεδίου. Για κάθε σχέδιο, το ανώτατο ποσό της ενίσχυσης ισούται με τη διαφορά μεταξύ των επιλέξιμων δαπανών και της αξίας της αγοράς, υπό την προϋπόθεση ότι δεν πρέπει να υπάρξει υπέρβαση του ισχύοντος ανωτάτου ορίου. Η ενίσχυση θα αποτελεί το ελάχιστο απαραίτητο στοιχείο για την προώθηση κάποιου σχεδίου.

Πριν από οποιαδήποτε χορήγηση μιας αναπτυξιακής επιδότησης, ένας ανεξάρτητος εμπειρογνώμονας θα προβεί σε αξιολόγηση της αξίας αγοράς και των εκτιμώμενων δαπανών για λογαριασμό των SLAs. Η χορήγηση των ενισχύσεων υπόκειται γενικά στον όρο ότι όλες οι εργασίες κατασκευής θα αποτελούν αντικείμενο πρόσκλησης για υποβολή προσφορών σύμφωνα με τους όρους που ορίζονται από τους κοινοτικούς κανόνες που εφαρμόζονται στις δημόσιες συμβάσεις. Όταν μια πρόσκληση αυτής της ανταγωνιστικής μορφής δεν είναι δυνατή ή υλοποιήσιμη(1), ανεξάρτητοι εμπειρογνώμονες θα πιστοποιούν ότι οι δαπάνες δεν είναι υψηλότερες από το επίπεδο της αγοράς.

Κοινές επιχειρήσεις:

Ενίσχυση, μπορεί, επίσης, να χορηγηθεί σε κοινά σχέδια που διεξάγονται μεταξύ των SLAs και του ιδιωτικού τομέα. Γενικά, οι SLAs θα επιδιώξουν να συμπεριφερθούν ως καθαρά επενδυτές της αγοράς, συμμεριζόμενες τους κινδύνους και τα κέρδη με τον ιδιωτικό επενδυτή σε εμπορική βάση, όπως θα πιστοποιήσει ένας ανεξάρτητος εμπειρογνώμονας ή ένας εγκεκριμένος λογιστής. Καμιά ενίσχυση δεν χορηγείται στις περιπτώσεις αυτές. Ωστόσο, ενδέχεται να υπάρξουν περιπτώσεις κατά τις οποίες, προκειμένου να εξασφαλιστεί η συμμετοχή του ιδιωτικού τομέα, οι ΜΜΕ θα δεχθούν να λάβουν μερίδιο των κερδών που προέρχονται από το σχέδιο, χαμηλότερο από αυτό που θα δεχόταν ένας ιδιωτικός επενδυτής. Σε παρόμοιες περιπτώσεις, το ισοδύναμο επιδότησης θα υπολογίζεται σύμφωνα με τις κατάλληλες διαδικασίες και θα ελέγχεται από τον ανεξάρτητο εμπειρογνώμονα ή εγκεκριμένο λογιστή. Το ποσό της ενίσχυσης δεν μπορεί να υπερβαίνει το ελάχιστο που είναι απαραίτητο προκειμένου να εξασφαλιστεί η συμμετοχή του ιδιωτικού τομέα και δεν μπορεί να υπερβαίνει τα ανώτατα όρια έντασης των ενισχύσεων.

Ο εταίρος του ιδιωτικού τομέα πρέπει να επιλεγεί μέσω ανταγωνιστικής διαδικασίας, εκτός εάν ο αναπτυξιακός φορέας είναι ιδιοκτήτης ή κάτοχος του δικαιώματος εκμετάλλευσης χώρου, οπότε ο ποσό της ενίσχυσης που είναι απαραίτητο για την εφαρμογή του σχεδίου πρέπει να πιστοποιηθεί από εμπειρογνώμονα ή εγκεκριμένο λογιστή.

Ενίσχυση για τη χρηματοδότηση της διαμόρφωσης χώρου:

Επιδοτήσεις ή δάνεια που καλύπτουν μέρος του κόστους της διαμόρφωσης του χώρου, που δεν θα ήταν οικονομικά βιώσιμες χωρίς αυτές τις ενισχύσεις. Η ενίσχυση μπορεί να χορηγηθεί καθ'όλη τη διάρκεια του σχεδίου και δεν μπορεί να χρησιμοποιηθεί παρά μόνο για να χρηματοδοτηθούν οι επιλέξιμες επενδυτικές δαπάνες. Η επιχορήγηση ή το δάνειο δεν μπορούν να υπερβαίνουν τα ανώτατα όρια έντασης

Ημερομηνία εφαρμογής: 15 Οκτωβρίου 2001

Διάρκεια χορήγησης του καθεστώτος ή της μεμονωμένης ενίσχυσης: Έως την 31η Δεκεμβρίου 2006

Στόχος της ενίσχυσης: Οι SLAs έχουν, βάσει του καταστατικού τους, ορισμένα καθήκοντα, ιδιαίτερα να συμβάλλουν στην ανάπτυξη της οικονομίας της Σκοτίας. Στόχος του καθεστώτος περιουσιακής στήριξης των ΜΜΕ είναι να τονώσει τη διαμόρφωση χώρων από ιδιωτικούς επενδυτές και τις επενδύσεις από τις ΜΜΕ, ώστε να προωθήσει τα εν λόγω καθήκοντα. Το καθεστώς αποσκοπεί στο να αντισταθμίσει τις ελλείψεις της αγοράς σε επίπεδο βιομηχανικών και εμπορικών εγκαταστάσεων, χορηγώντας στήριξη στους αναπτυξιακούς φορείς των ΜΜΕ μέσω σειράς μέσων ενίσχυσης. Μπορούν να ενισχυθούν τόσο κερδοσκοπικά έργα, όσο και έργα για λογαριασμό τρίτων. Μακροπρόθεσμα, ο στόχος είναι η ανάπτυξη της λειτουργίας μιας αυτάρκους αγοράς επιχειρησιακών ακινήτων στο σύνολο της Σκοτίας.

Οι δικαιούχοι του καθεστώτος πρέπει να συμμορφώνονται προς τα κριτήρια για τον καθορισμό των ΜΜΕ που περιέχονται στο παράρτημα Ι του κανονισμού (ΕΚ) αριθ. 70/2001. Ως ΜΜΕ ορίζονται οι επιχειρήσεις, οι οποίες:

- απασχολούν λιγότερους από 250 εργαζομένους,

- έχουν ετήσιο κύκλο εργασιών που δεν υπερβαίνει τα 40 εκατομμύρια ευρώ ή ετήσιο συνολικό ισολογισμό που δεν υπερβαίνει τα 27 εκατομμύρια ευρώ,

- συμμορφώνονται προς το κριτήριο της ανεξαρτησίας όπως ορίζεται στο παράρτημα Ι

Όταν είναι απαραίτητο να γίνει διαχωρισμός μεταξύ μιας μικρής και μιας μεσαίας επιχείρησης, η "μικρή επιχείρηση" ορίζεται βάσει του παραρτήματος Ι

Οικείοι οικονομικοί τομείς: Το καθεστώς καλύπτει κυρίως τον κλάδο των ακινήτων για επιχειρήσεις και αποβλέπει ιδιαίτερα τους "κερδοσκοπικούς" αναπτυξιακούς φορείς που είναι ΜΜΕ, δηλαδή αυτούς στους οποίους αυτός που θα καταλάβει τους χώρους δεν είναι γνωστός πριν την υλοποίηση των έργων. Επίσης, αναπτυξιακά έργα "για λογαριασμό τρίτων" τα οποία εκτελούνται από ΜΜΕ που θα καταλάβουν οι ίδιες, μπορούν να λάβουν και αυτές τις ενισχύσεις.

Βοήθεια μπορεί να παρέχεται στους ακόλουθους κλάδους, στο μέτρο που δεν υφίσταται αντιπαράθεση με τις σχετικές κατευθυντήριες γραμμές.

- αυτοκινητοβιομηχανία

- συνθετικές ίνες

- μεταφορές

Δυνάμει του παρόντος καθεστώτος, δεν μπορεί να χορηγηθεί βοήθεια στους ακόλουθους κλάδους:

- γεωργία

- αλιεία και υδατοκαλλιέργεια

- ναυπηγική βιομηχανία

- άνθρακας και χάλυβας

Επωνυμία και διεύθυνση της επιδοτούσας αρχής: Owen Wilton

Senior Executive

Renfrewshire Council Cotton Street Paisley PA1 1LL United Kingdom Tel. (44-141) 842 54 16

Αριθμός ενίσχυσης: XS 107/02

Κράτος μέλος: Αυστρία

Περιφέρεια: Καρινθία (Wolfsberg/Lavanttal. Περιοχή του στόχου 2)

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Σύμβαση της 26.9.2002/15.10.2002, Curat Immobilien GmbH και Thermalbad Weißenbach GmbH

Νομική βάση: Vertrag vom 26.9.2002/15.10.2002 zwischen der Stadtgemeinde Wolfsberg und der Curat Immobilien GmbH und der Thermalbad Weißenbach GmbH

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 2003: 2 × 157121 EUR

2004: 157121 EUR

Μέγιστη ένταση ενίσχυσης: 37,39 % βάσει των κοινοτικών κανόνων ανταγωνισμού

Ημερομηνία εφαρμογής: 2003

Διάρκεια χορήγησης του καθεστώτος ή της μεμονωμένης ενίσχυσης: 1η δόση μετά από εκτέλεση του σχεδίου κατά 50 %, το νωρίτερο στις 31.3.2003,

2η δόση μετά από εκτέλεση του σχεδίου κατά 75 %, το νωρίτερο στις 31.8.2003,

3η δόση μετά την ολοκλήρωση του σχεδίου (100 %), το νωρίτερο στις 31.1.2004

Στόχος της ενίσχυσης: Ενίσχυση επενδύσεων

Οικείοι οικονομικοί τομείς: Άλλες υπηρεσίες

Επωνυμία και διεύθυνση της επιδοτούσας αρχής: Stadtgemeinde Wolfsberg Kaiser-Franz-Josef-Quai 1 A - 9400 Wolfsberg ( Kärnten )

Αριθμός ενίσχυσης: XS 115/01

Κράτος μέλος: Ομοσπονδιακή Δημοκρατία της Γερμανίας

Περιφέρεια: Σαξονία-Άνχαλτ

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς του ομόσπονδου κράτους Σαξονίας-Άνχαλτ σχετικά με την χορήγηση επιδοτήσεων για την ενίσχυση συνεταιρισμών και δικτύων

Νομική βάση: Mittelstandsförderungsgesetz (MFG) vom 27. Juni 2001 (GVBl. LSA Nr. 27/2001) Verwaltungsvorschriften zu § 44 der Landeshaushaltsordnung (VV-LHO, RdErl. des MF vom 9.8.1991, MBl. LSA S. 721, zuletzt geändert durch RdErl. des MF vom 1.2.2001, MBl. LSA S. 24)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 1,25 εκατ. ευρώ

Μέγιστη ένταση ενίσχυσης: 50 % των επιλέξιμων δαπανών

Ημερομηνία εφαρμογής: άμεση

Διάρκεια χορήγησης του καθεστώτος ή της μεμονωμένης ενίσχυσης: έως τις 31 Δεκεμβρίου 2006

Στόχος της ενίσχυσης: Ενίσχυση συνεταιρισμών επιχειρήσεων με διατήρηση της επιχειρηματικής αυτονομίας των επιχειρήσεων. Η προβλεπόμενη ενίσχυση είναι επιδότηση με τη μορφή ενισχύσεων λήψης συμβουλών και επενδυτικών ενισχύσεων. Επιλέξιμες είναι οι πρόσθετες δαπάνες των αιτούντων για την συμμετοχή τους στον συνεταιρισμό. Δεν είναι επιλέξιμες οι δαπάνες των συνεταιριζόμενων επιχειρήσεων που πραγματοποιούνται για ίδιο λογαριασμό στο πλαίσιο της συμμετοχής τους στον συνεταιρισμό

Οικείοι οικονομικοί τομείς: Όλοι οι τομείς της οικονομίας βάσει του άρθρου 1, παράγραφος 1 του κανονισμού απαλλαγής

Επωνυμία και διεύθυνση της επιδοτούσας αρχής: Ministerium für Wirtschaft und Technologie des Landes Sachsen-Anhalt Hasselbachstraße 4 D - 39104 Magdeburg

Άλλες πληροφορίες: Οι αποδέκτες των επιδοτήσεων πρέπει να καταθέσουν τα αποδεικτικά έγγραφα που προβλέπει ο νόμος περί προϋπολογισμού της Σαξονίας-Άνχαλτ σχετικά με την αξιοποίηση των ενισχύσεων. Στις ετήσιες εκθέσεις πρέπει να περιλαμβάνονται στοιχεία για την επιτυχία των μέτρων και την επίτευξη των στόχων της ενίσχυσης

(1) Μια πλήρως ανταγωνιστική διαδικασία δεν μπορεί να είναι πρακτικά εφαρμόσιμη, σε περίπτωση κατά την οποία οι εταιρίες έχουν από μακρού χρόνου σχέσεις εργασίας με εργολάβους οικοδομών, επαγγελματίες συμβούλους και προμηθευτές. Οι επιχειρήσεις αυτές ενδέχεται να επιθυμούν να υλοποιήσουν την επένδυση μόνο εάν έχουν τη δυνατότητα να συνεργαστούν με τους συνήθεις εταίρους τους. Παρά τα εμπόδια που επιβάλλονται από αυτό το είδος σχέσης, μεγάλο μέρος των δαπανών, σε επίπεδο επιλογών των τρόπων υπεργολαβίας, υπόκειται σε ανταγωνιστική διαδικασία. Ανεξάρτητοι εμπειρογνώμονες πιστοποιούν την αξία της αγοράς των δαπανών που απομένουν. Στην απόφαση της 25ης Οκτωβρίου 2000 για την κρατική ενίσχυση αριθ. 656/99 (WDA sPartnership Development scheme), η Επιτροπή αναγνώρισε ότι, υπό τις συνθήκες αυτές, μια πλήρως ανταγωνιστική διαδικασία ενδέχεται να είναι αδύνατη.